Kasano No Malmaldayak?
No ania ti mabalinmo nga aramiden
1. Panunotem dagiti paglaingam. (2 Corinto 11:6) Nupay nasayaat no ammom dagiti pagkapuyam, panunotem nga adu met ti paglaingam. No ammom dagiti paglaingam, maaddaanka iti kompiansa imbes a negatibo ti panangmatmatmo iti bagim. Isaludsodmo iti bagim, ‘Ania dagiti paglaingak?’ Mangpanunotka iti sumagmamano a paglaingam wenno nasayaat a kualidadmo.
2. Maaddaanka iti napasnek nga interes kadagiti sabsabali. Uray sumagmamano pay laeng a tao ti pangipakitaam iti interes. “
Maam-ammom a naimbag dagiti sabsabali uray no komustaem laeng ida wenno damagem ti maipapan iti trabahoda,” kuna ti agtutubo nga agnagan iti Jorge.
Balakad: Saan laeng a dagiti kapatadam ti kalangenmo. Ti dadduma kadagiti kasayaatan a panaggagayyem a nailanad iti Biblia ket ti panaggayyem dagiti tattao nga aginnaddayo ti tawenda, kas kada Ruth ken Noemi, David ken Jonatan, ken da Timoteo ken Pablo. (Ruth 1:16, 17; 1 Samuel 18:1; 1 Corinto 4:17) Laglagipem met a ti nasayaat a komunikasion ket saan a maymaysa laeng ti agsasao. Dagiti tattao apresiarenda dagiti nalaing a dumngeg. Gapuna, no managbabainka, laglagipem a saan laeng a sika ti masapul nga agsao!
3. Patanorem ti ‘
pannakipagmaymaysa iti rikna.’ (1 Pedro 3:8) Uray no saanka nga umanamong iti kapanunotan ti tao a kasarsaritam, bay-am latta nga agsao. Mangbirokka kadagiti punto a pagtunosanyo. No iti panagkunam ket nasken nga ibagam a saanka nga umanamong iti dadduma a kapanunotanna, aramidem dayta iti naalumamay ken nataktika a pamay-an.
Balakad: Kasaritam dagiti sabsabali iti wagas a kayatmo a pannakisaritada kenka. Adaywandaka dagiti tattao no mannakisuppiat wenno manangrurodka, kasta met no insultuem wenno kanayon nga ipariknam a nagkamalida. Kaay-ayodaka unay no ti ‘
panagsasaom ket kankanayon a nabuyogan iti kinaparabur.’—Colosas 4:6.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn